Gebed Archives - YouVersion
Posted on 2020-05-23 2020-05-21
Genesing? Vrede? Beskerming? ‘n Deurbraak? Bid jy vir jouself? Of vir iemand vir wie jy omgee? Waarvoor jy ook al bid, oorweeg om iemand wat jy vertrou uit te nooi om saam met jou te bid.
Dra mekaar se laste, en gee op dié manier uitvoering aan die wet van Christus.
Dalk het jy alreeds ontdek dat YouVersion se nuwe Gebedsfunksie ‘n goeie manier is op rekord te hou vir alles waarvoor jy bid. YouVersion Gebed laat jou ook toe om vriende in jou gesprek met God uit te nooi. Al wat jy moet doen om ander uit te nooi om te bid wanneer jy ‘n Gebed byvoeg, is om op Deel met Vriende te druk.
‘n Gebedsketting laat jou Bybeltoep Vriende toe om jou Gebed met hulle Vriende te deel, wat dit dan weer met hulle Vriende kan deel, ensovoorts.
Skep ‘n Gebedsketting
Laat jou Vriende en Vriende van jou Vriende toe om hierdie Gebed te deel
Voeg ‘n Gebed by
Posted on 2020-05-06 2020-05-04
Wat keer jou om gereeld met God te praat?
Dit verg oefening om met gebed gemaklik te wees. En tog — as ons wil groei in ons geloof, is dit belangrik dat ons eerlike gesprekke met God het.
As jy nie seker is waaroor om te bid nie…
Hier is vyf voorbeelde van daaglikse gebede:
Bid dat God Bekend sal Word
“Aan Hom wat deur sy krag wat in ons werk, magtig is om oneindig meer te doen as wat ons bid of dink… aan Hom kom die eer toe, in die kerk, deur ons verbondenheid met Christus Jesus, deur al die geslagte heen tot in alle ewigheid…”
God, ons weet dat U bo alle dinge is en dat U alles bymekaar hou. Word vandag verheerlik in ons wêreld. Mag mense wat U nog nooit ontmoet het nie, vir U vind. Amen.
“Wees waaksaam en bid gedurig vir al die gelowiges.”
God, herstel asseblief die wêreld. Doen wat die beste vir u koninkryk is en vul u mense met genade, krag en blink idees, sodat ons ‘n geestelike bydrae tot ons wêreld kan maak. Amen.
Bid vir Wat jy Nodig Het
God, U weet wat ek nodig het voordat ek dit weet. Gee my asseblief vandag wat ek nodig het, sodat ek op U kan fokus en nie op my probleme nie. Wanneer dit dan by die behoeftes van môre kom, vertrou ek dat U sal voorsien. Amen.
Bid vir Vergifnis
“En wanneer julle staan om te bid, en julle het iets teen iemand, vergewe hom; dan sal julle Vader wat in die hemel is, julle ook julle oortredings vergewe.”
God, U alleen ken ons bedoelings. Vergewe asseblief die mense wat my te na gekom het, want ek het hulle vergewe. En Here, vergewe my, want ek het ook foute gemaak. Moet asseblief nie ons foute teen ons hou nie. Amen.
Bid vir Genesing en Beskerming
“As daar iemand van julle is wat siek is, moet hy die ouderlinge van die gemeente laat kom, en hulle moet vir hom bid en hom met olie salf onder aanroeping van die Naam van die Here.”
God, daar is soveel lyding in ons wêreld. Genees asseblief die siekes en bring vrede en lewe aan ons vermoeide siele. Beskerm ons liggame en ons gedagtes, en gee ons u krag om versoekings en beproewinge te verduur. Amen.
Hierdie idees is nie nuut nie — Jesus het dit meer as 2 000 jaar gelede gebruik om sy dissipels te leer hoe om te bid:
Probeer ‘n gebedslys in jou Bybeltoep skep om jou te help om ‘n gereelde gebedsritme te skep. Kies elke dag ‘n paar dinge op die lys om op te fokus. (Jy kan ook vriende uitnooi na jou gesprekke met God, deur jou gebede met hulle te deel.)
Met verloop van tyd sal jy na daardie lys kan terugkyk en nadink oor wat God besig was om op daardie tydstip in jou lewe te doen.
Posted on 2020-05-03 2020-04-30
‘n Gebed vir Elkeen Wat teen Verslawing Stry
In die wêreld sal julle dit moeilik hê;
maar hou moed:
Ek het die wêreld klaar oorwin.”
Vader God, dankie dat niks waarteen ons stry vir U onmoontlik is om te oorkom nie. Voor alles was Hy al daar, en deur Hom bly alles in stand.
Hierdie tydperk is vir ons almal moeilik, maar veral vir ons broers en susters wat teen verslawing stry. Help hulle om te besef dat hul stryd nie hul identiteit of waarde definieer nie.
Hulle is God se kinders, God het hulle geroep vir sy doel. Wys hulle dat hulle kettings gebreek is.
Help hulle om versoeking te weerstaan sodat hulle ten volle kan leef. Gee hulle u krag om aan te hou veg as hulle oorweldig voel en stuur mense na hulle toe wat hulle sal ondersteun.
Beskerm hul liggame, harte en gedagtes. Bewaar hulle teen versoeking en verlos hulle van die bose.
In die Naam van Jesus, amen.
Bid in die Bybeltoep
Posted on 2020-04-26 2020-04-24
‘n Gebed vir die Mense in die Spervuur
Elkeen wat in julle kring groot wil word, moet julle dienaar wees.
Dankie, hemelse Vader, vir die mense in die voorste linies wat ons gemeenskappe en families dien, versorg en beskerm. Dankie vir hierdie dienende leiers, wat vir hierdie werk geroep is, opgelei is vir ‘n tyd soos nou, wat daagliks hulle eie gesondheid en veiligheid vir ander mense op die spel plaas.
Beskerm hulle asseblief teen gevaar. Gee vir hulle moed en krag. Wees naby hulle, Here en laat hulle u teenwoordigheid ervaar tydens die lang ure wat hulle werk.
Vader, voorsien hulle asseblief met alles wat hulle nodig het, vir die mense wat hulle dien asook hulle geliefdes. Omring hulle met mense wat hulle en hulle families sal help en ondersteun, terwyl hulle onbaatsugtig vir ander sorg.
U het gesê dat ons dit moeilik sal hê in hierdie wêreld, maar ook dat U die wêreld klaar oorwin het. Here, werk asseblief saam met die mense in die spervuur, om uiteindelik die beste moontlike resultate te lewer.
‘n Gebed vir hulle wat Finansieel Swaarkry
En my God sal in elke behoefte van julle ryklik voorsien volgens sy wonderbaarlike rykdom in Christus Jesus
God, U weet waardeur ons gaan. Ons is dankbaar dat U die moeilikste omstandighede kan verander tot ons voordeel en u eer.
U kan al hierdie dinge herstel—ons vra U dus om verlore werksgeleenthede, finansies, verhoudings, hulpbronne en hoop te herstel.
Wys aan hulle wat finansieel sukkel, dat U hulle styf vashou en omring hulle met mense wat hulle deur hierdie moeilike tyd sal help. Voorsien in hulle huidige behoeftes en help hulle om U te vertrou vir ‘n langdurige oplossing.
Verander vrees in geloof en maak u goeie planne aan hulle bekend. Hernu hulle hoop terwyl hulle op U wag en gee hulle moed om weer te droom. Herinner hulle aan hulle waarde en gee hulle vrede.
Onse God, kom en doen wat net U kan doen.
In Jesus se naam, amen.